2. ΑΠΟΦΑΣΙΣ ΔΙΟΙΚΗΤΟΥ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΕΩΣ  ΕΡΓΑΤΙΚΟΥ ΔΥΝΑΜΙΚΟΥ Αριθ. 82004 της 6 Οκτ./18 Δεκ. 1972 (ΦΕΚ Β΄ 1109) Περί ιδρύσεως Τμήματος Ταχυρρύθμου Εκπαιδεύσεως Συμβούλων Επαγγελματικού Προσανατολισμού παρά τω Κέντρω Επαγγελματικής Μορφώσεως Εργαζομένων Αθηνών. Έχοντες υπ’ όψιν: 1)Τας διατάξεις του Ν.Δ. 212/69. 2)Το άρθρ. 6 του Ν.Δ. 2656/53 «περί οργανώσεως και ελέγχου της αγοράς εργασίας». 3)Την υπ’ αριθ. 30437/2/53 απόφασιν του Υπουργού Εργασίας περί ιδρύσεως Κέντρου Επαγγελματικής Μορφώσεως εργαζομένων εις τα Γραφεία Ευρέσεως Εργασίας Αθηνών-Πειραιώς. 4)Την υπ’ αριθ. 1333/71 απόφασιν του Δ.Σ. του Οργανισμού (Συνεδρίασις υπ’ αριθ. 75) περί συστάσεως Τμήματος Εκπαιδεύσεως νέας σειράς Συμβούλων Επαγγελματικού Προσανατολισμού. 5)Τας υπ’ αριθ. 174/3.8.72 και 53/19.9.72 αποφάσεις του Δ.Σ. του Οργανισμού «περί συστάσεως του Τμήματος Ταχυρρύθμου Εκπαιδεύσεως Συμβούλων Επαγγελματικού Προσανατολισμού δια την εκπαίδευσιν νέας σειράς Συμβούλων Ε.Π. και εγκρίσεως της σχετικής δαπάνης». 6)Τας εις προσωπικόν ανάγκας του Οργανισμού εις Συμβούλους Επαγγελματικού Προσανατολισμού. 7)Την εισήγησιν της Υπηρεσίας, αποφασίζομεν: Σύστασις Τμήματος Άρθρ.1.-Συνιστώμεν παρά τω Κέντρω Επαγγελματικής Μορφώσεως Εργαζομένων Αθηνών, Τμήμα Ταχυρρύθμου Εκπαιδεύσεως Συμβούλων Επαγγελματικού Προσανατολισμού. Άρθρ.2.-Σκοπός του εν λόγω Τμήματος είναι η δια προγράμματος Ταχυρρύθμου Εκπαιδεύσεως εξειδίκευσις προσώπων εις το έργον του Συμβούλου Επαγγελματικού Προσανατολισμού. Προσόντα Υποψηφίων Άρθρ.3.-Εις το εν λόγω Τμήμα παραπέμπονται προς εκπαίδευσιν οι κεκτημένοι τα εν τω άρθρ. 5 παρ. α΄ του Β.Δ. 404/71 «περί καθορισμού των τακτικών θέσεων, προσόντων κ.λπ. προσωπικού του Ο.Α.Ε.Δ.» αναφερόμενα προσόντα, ως και λοιπά νόμιμα τοιαύτα. Εκπαίδευσις Άρθρ.4.-1.Η διάρκεια εκπαιδεύσεως εν τω Τμήματι ορίζεται εις έν εξάμηνον. 2.Η εκπαίδευσις παρέχεται βάσει εγκεκριμένου προγράμματος 600 ωρών θεωρητικής και πρακτικής εκπαιδεύσεως. Τίτλος Σπουδών Άρθρ.5.-Εις τους επιτυχώς περατούντας την εκπαίδευσιν χορηγείται πτυχίον Ταχυρρύθμου Εκπαιδεύσεως Συμβούλων Επαγγελματικού Προσανατολισμού. Διοίκησις Τμήματος Άρθρ.6.-1.Το Διοικητικόν Προσωπικόν του Τμήματος αποτελείται: α)Εκ του Διευθυντού του Τμήματος. β)Εκ του Γραμματέως τούτου. 2.Το Διδακτικόν Προσωπικόν του Τμήματος αποτελείται εκ Καθηγητών πτυχιούχων Ανωτάτης Σχολής, ειδικευμένων εις τα θέματα τα οποία θα διδαχθούν εις το εν λόγω Τμήμα. Δαπάναι Άρθρ.7.-Αι δαπάναι λειτουργίας του Τμήματος τούτου, εν γένει, βαρύνουν το οικείον κεφάλαιον του Προϋπολογισμού του Οργανισμού έτους 1972. Γενικά Άρθρ.8.-1.Δι’ ετέρας αποφάσεως ημών, ορισθήσονται ειδικώτερον τα αφορώντα εις την λειτουργίαν του Τμήματος, ως και εις το αναλυτικόν πρόγραμμα εκπαιδεύσεως. 2.Πάσα ετέρα λεπτομέρεια αναγκαία δια την εκτέλεσιν της παρούσης ρυθμίζεται δι’ αποφάσεως ημών. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. 80223 της 12/14 Σεπτ. 1973 (ΦΕΚ Β΄ 1046) αποφ. Δ/τού Ο.Α.Ε.Δ. ωρίσθη, ότι «η αληθής έννοια της ανωτέρω αποφάσεως είναι ότι το ιδρυθέν Τμήμα Ταχυρρύθμου Εκπαιδεύσεως Συμβούλων Εκ. Πρ. παρά τω Κέντρω Επαγγελματικής Μορφώσεως εργαζομένων συνεστήθη κατά τας διατάξεις του άρθρ. 43 του υπ’ αριθ. 405/1971 Β/Δ/τος «περί οργανώσεως, συγκροτήσεως και λειτουργίας των Υπηρεσιών του Οργανισμού Απασχολήσεως Εργατικού Δυναμικού» (τόμ. 15 σελ. 98,54) και απετέλεσε Σχολήν Ταχυρρύθμου Εκπαιδεύσεως Συμβούλων Επαγγελματικού Προσανατολισμού». (Μετά την σελ. 364,102) Σελ. 364,103 Τεύχος 500-Σελ. 141 Επαγγελματικός Προσανατολισμός και Κατάρτιση 15.ΝΝ.β.2 